เจอแล้ว คุณยายกำเงินเหรียญ จ่ายค่ายาแก้โรคลมชักให้ลูกกลางดึก
ชาวเน็ตแห่ชื่นชม คุณยายสมศรี หลังกำเงินเหรียญ 40 บาท ไปจ่ายค่ายาให้ลูกช่วงกลางดึก พบทำอาชีพเดินเร่ขายของกลางสี่แยก พร้อมขอบคุณผู้ใจบุญที่ส่งของมาช่วยเหลือจากกรณี ผู้ใช้เฟซบุ๊กรายหนึ่ง โพสต์เรื่องราวของคุณยายคนหนึ่ง ที่ได้ไปขอซื้อยาที่โรงพยาบาลจังหวัดกาฬสินธุ์ โดยระบุข้อความว่า ความรักที่ยิ่งใหญ่คือความรักของแม่ คุณยายถึงจะลำบากก็ยังดูแลลูกชื่นชมคุณยายจริงๆ ยายกำเงินเหรียญมาประมาณ 40 บาท เพื่อมาจ่ายค่ายาให้ลูก ยาลูกหมด แต่พนักงานบอกว่ามันไม่ได้เสียเงิน ยายเลยตอบกับไปว่ามันค่ำแล้วนึกว่าจะเสียเงิน ยายพูดจาเพราะมากยกมือไหว้ตลอดทุกครั้งที่พูด เห็นแล้วอดน้ำตาไหลไม่ได้ จนชาวเน็ตต่างแชร์เรื่องราวเป็นจำนวนมากล่าสุด วันที่ 22 ม.ค. 2563 ผู้สื่อข่าวจึงได้ลงพื้นที่เดินทางไปที่บริเวณที่แยกไฟแดง (แยกไปเรือนจำจังหวัดกาฬสินธุ์) เทศบาลเมืองกาฬสินธุ์ อำเภอเมือง จังหวัดกาฬสินธุ์ ก็พบคุณยายคนดังกล่าว กำลังเดินเร่ถือของขายให้แก่ผู้ที่สัญจรผ่านไปมาในบริเวณนั้น ท่ามกลางสภาพอากาศที่มีแดดร้อนจัด อุณหภูมิสูงถึง 34 องศาฯ จึงได้ทำการสอบถามรายละเอียดกับคุณยาย ทราบชื่อคือ สมศรี นามวงศ์ ที่กำลังเป็นกระแสในโลกโซเชียลอยู่ในขณะนี้คุณยายสมศรี อายุ 85 ปี เล่าว่า วันดังกล่าวที่เป็นข่าวเผยแพร่ทางโซเชียลนั้น ตนได้ไปขอซื้อยาให้ลูกชาย ที่ป่วยเป็นโรคลมชักบ้าหมู ที่ห้องยาโรงพยาบาลกาฬสินธุ์ ก็เลยมีคนถ่ายรูปเอาไปลงเผยแพร่ ยายก็ไม่รู้อะไรเพราะไม่ได้อ่านหนังสือ จึงขอขอบคุณผู้ใจบุญทุกท่าน ที่ส่งสิ่งของมาให้ความช่วยเหลือ ที่มีทั้งเสื้อผ้า ปลาแห้ง ปลากระป๋อง ฯลฯ มาให้ที่บ้าน ขอให้ทุกท่านมีความสุขความเจริญ อย่าเจ็บอย่าไข้ ขอให้ร่ำรวย มีอายุ วรรณะ สุขะ พละ สาธุให้รวยๆ เด้อ.
ชาวเน็ตแห่ชื่นชม คุณยายสมศรี หลังกำเงินเหรียญ 40 บาท ไปจ่ายค่ายาให้ลูกช่วงกลางดึก พบทำอาชีพเดินเร่ขายของกลางสี่แยก พร้อมขอบคุณผู้ใจบุญที่ส่งของมาช่วยเหลือ
ซื้อยาให้ลูก,ยายสมศรี,จ่ายค่ายา,โรคลมชัก,กาฬสินธุ์,ข่าวทั่วไป